Ook beskikbaar in Engels onder die titel Dads and Sons
Dr. James Dobson is die stigter van Focus on the Family, ’n niewinsgewende organisasie wat fo­kus op die instandhouding van die gesin. Dr. Dobson is ook bekend vir sy radioprogramme wat daagliks oor meer as 4 200 stasies uitgesaai word en meer as 200 miljoen luisteraars het. Hy is ’n gekwalifi­seerde sielkun­dige en het ook ’n Ph.D. in kinder­ontwikkeling aan die University of Southern Cali­fornia School for Medicine verwerf. Hy is ook die outeur van meer as 50 boeke wat gerig is op die behoud van die gesin. Dr. Dob­son en sy vrou, Shirley, is die ouers van twee vol­wasse kinders en woon in Colorado Springs, Colorado.
Ek groet al die mans wat so geseënd is om pa’s genome
te word. Die grootste voorreg in hierdie lewe is om ’n
piepklein wesentjie in die wêreld te bring. En vir die volgende
18 jaar probeer jy dan om hom of haar ordentlik groot te maak.
Om daardie taak te vervul, vereis al die intelligensie, wysheid en
vasberadenheid wat jy van dag tot dag kan bymekaarskraap.
En vir pa’s in wie se gesin een of meer seuns is, kan die grootste
uitdaging daarin lê om hulle lewend te hou gedurende hulle
kinder- en adolessentejare.
Ingeval jy dit nog nie agtergekom het nie, seuns is anders
as meisies. Reeds generasies vóór ons s’n het niemand hierdie
feit in twyfel getrek nie. Hulle het intuïtief geweet dat elke
geslag ’n soort op sy eie is en dat dit tipies is dat seuns die
onvoorspelbaarste van die twee geslagte is. Jy het seker al jou
ouers en grootouers glimlaggend hoor sê: “Meisies is pure
suiker en heuningstroop, ja, alles waarvoor jy kan hoop, maar
seuns is die ene slange en slakke en paddas in sakke.”
You're reviewing: 'N Pa En Sy Seun (Sagteband)